Setu penn kentañ al levr evit gouzout un tammig petra zo kaoz . Uisant Créquer Gwad ar Granared 1 . Un nozvezh heugus Aodren a zihunas en ur alaniñ buan , c ' hwezenn war e zremm . An noz oa c ' hoazh , neuze e klaskas kousket en - dro met klevout a reas trouz kloc ' h ar gêriadenn . Ne veze implijet ar c ' hloc ' h nemet evit un dañjer bennak . Ar paotr a glevas eus an diavaez huchadennoù merc ' hed o redek gant an aon , e keit - se e oa o gwazed o c ' hervel sikour . Trouzioù mantrus a zeue eus an diavaez . Aodren a zeas kuit eus e wele , dipitet e oa : oc ' h ober un huñvre ken brav . Kemer a reas ur voest eus dindan e wele , e - barzh e oa ur c ' hleze gant ul lizherenn " K " warni . Ur c ' hleze brav - kenañ hag a oa bet roet dezhañ gant e dad . Lakaet keñver ha keñver gant e di e oa ar c ' hleze dek gwech pouezusoc ' h egetañ . Ar paotr a ziwallas ouzh an arm en ur gemer anezhañ peogwir e oa an dra nemetañ laosket dezhañ goude ma oa aet kuit eus e familh . Al lizherenn " K " warnañ a ziskoueze e oa en e familh abaoe pell , e anv oa Kranar . Ur familh vrudet ha pinvidik e oa met Aodren a oa aet kuit evit kaout ur vuhez diaesoc ' h met gwelloc ' h evitañ . Kemer a reas ar c ' hleze hag e fiñvas un tammig anezhañ . Aes oa da vrezeliñ gantañ ken skañv ( léger ) ha lemm ( tranchant ) ma oa . O sellout ouzh e gleze e oa pa erruas unan eus ar re a oa o tagañ ar gêriadenn : ur gels . Ar gels zo etre aneval ha den . Brasoc ' h eget un den eo hag ivez kalz kreñvoc ' h . N ' en deus fri ebet met daou doull bihan en e blas . E zaoulagad ruz a oa o sellet outañ , bihan - tre hag enkrezus - kenañ e oant . En e c ' henou digor e oa dent evit debriñ kig : kig den . Met an dra souezhusañ oa e gorn e - kreiz e dal . Evit ar poent ne oa nemet ur goulenn e penn Aodren : " Penaos emaon o vont d ' ober evit mont kuit eus va c ' hambr ? " Pa oa erruet ar gels er sal e oa o klask un dra , sellet a rae e pep lec ' h met pa ' z erruas e zaoulagad war ar paour - kaezh den e reas un huchadenn kreñv - kenañ hag e lammas gant e vouc ' hal war A , odren . Met hennezh a oa kuzhet a - dreñv e wele dija . Aodren ne ouie ket petra ober , re aon en doa dirak ul loen ken bras . Ar gels a oa o tostaat dezhañ pa gemeras ar paotr e gleze . A - greiz - holl , ul liv ruz o tont eus ar c ' hleze ! Spontet e oa ar gels met ne chomas sebezet nemet e - pad un nebeut eilennoù . Evit Aodren e oa al liv ruz hag an tommder o tont eus ar c ' hleze ar pezh en doa ezhomm evit kaout konfiañs ennañ . Tapout a reas krog en e wele gant e zorn hag e vountas anezhañ war e enebour . E dager a oa war al leur neuze e stlepas e gleze war - zu e benn . Siwazh evitañ e lakaas ar gels e vouc ' hal evit enebiñ ouzh an taol . Goude - se ne c ' hellas ket diwall ouzh an taol troad en e gof . War al leur e oa , ne chome nemet d ' e enebour lazhañ anezhañ hag e vefe echu ar stourm . Met e - lec ' h lazhañ anezhañ diouzhtu e kemeras gouzoug Aodren en e zorn hag e savas anezhañ a - us d ' al leur . Aodren ne ouie ket petra ober , ne c ' helle ket mui alaniñ . Gwelout a reas en doa c ' hoazh e gleze en e zorn . Hep soñjal e troc ' has gouzoug ar gels en un taol . Kouezhañ a reas war al leur hag e welas e enebour o kouezhañ d ' e dro dirazañ . Gwad a oa war e zaouarn hag e zremm . Adkemer a reas e alan . Lazhet en doa evit ar wech kentañ en e vuhez . Klevet e veze c ' hoazh huchadennoù tud en diavaez . O sellet ouzh ar gels marv e oa pa savas ennañ ar c ' hoant lazhañ , en em venjiñ , lazhañ an anevaled evit ar pezh a raent d ' e amezeien . Aodren a gemeras e gleze hag e tigoras an nor . Dirazañ e oa un arvest ( scène ) ken kriz m ' en doa c ' hoant lenvañ . Merc ' hed a oa o redek gant kelsed war o lerc ' h , e - pad an amzer - se e oa o gwazed oc ' h en em gannañ gant ostilhoù feurm . A - dreñv e oa tiez kroget an tan enno . Meur a beizant a oa bet lazhet , o gwad o oa o redek betek ar stêr e - kichen . Just dirazañ e welas ur plac ' h treuzet gant ur goaf . Kouezhañ a reas war al leur hag ar gels a skoas anezhi evit ma varfe da vat . Aodren a redas e - kreiz an emgann , e gleze prest da lazhañ . Redek a reas betek ar gels en doa gwelet o lazhañ just a - raok . Ar gels a oa oc ' h echuiñ gant ar plac ' h neuze ne welas ket ar paotr oc ' h erruout a - dreñv dezhañ . Santout a reas ar c ' hleze o troc ' hañ e c ' houzoug met re ziwezhat evitañ . Gwelet a reas e gamarad Peran tost da vezañ treuzet gant ur goaf . Ar peizant n ' en doa nemet ur rastell gantañ . Aodren a ' z eas neuze da sikour anezhañ da stourm . Peran a zeuas a - benn da c ' hloazañ ar gels en e skoaz met hennezh a roas un taol dezhañ d ' e c ' har hag e kouezhas war an douar . Aodren a roas un taol kleze e kof an enebour hag a varvas war an taol . Peran a drugarekaas e vignon hag an daou zen a ' z eas da sikour ar re all . Klevet e oa trouz an armoù o strakal er gêriadenn a - bezh hag an holl annezidi a oa o tifenn o zi daoust ma oa dañjerus - kenañ . Korfoù divuhez an dud a oa niverusoc ' h - niverus , aes e oa bezañ lazhet . An dud a stourme evit o familh , o zi , met ne oa ket a - walc ' h . Familhoù a - bezh a oa bet devet en o zi , tadoù a stourme evit o bugale chomet kuzhet met ne ouient ket e oant bet lazhet dija ur wech bet kavet gant ur gels . An traoù euzhus ( horreur ) bet gwelet gant an dud en nozvezh - se a chomfe en o memor e - pad o buhez a - bezh .